Obe spoločnosti si pripomínajú ročné výročie spolupráce s dôrazom na kľúčových zákazníkov a vedúcich systémových integrátorov ako Accenture, American Express, EDS, General Motors a NEC.
Rok po uzatvorení zmluvy o spolupráci zhodnotili predseda predstavenstva a CEO spoločnosti Sun Microsystems Scott McNealy a CEO spoločnosti Microsoft Steve Ballmer ďalšie aktivity v záujme podpory iteroperability svojich produktov, vrátane vývoja nových špecifikácií ktoré umožnia Web single sign-on (SSO) medzi systémami, ktoré používajú Liberty a WS-* Web service architektúry.
Tito aktivity vyplývajú zo zmluvy o technickej spolupráci oboch firiem na obdobie 10 rokov, ktorá bola ohlásená v apríli 2004 a položila základy tejto spolupráce.
"Počas minulého roka sme pracovali na tom, aby sa začala komunikácia medzi obidvomi spoločnosťami na všetkých úrovniach. Medzitým sme našu komunikáciu presunuli zo súdnej siene do výpočtového laboratória. Teraz nás čaká presun z laboratória na trh."
"Sun a Microsoft spolupracujú ... a celkom dobre," hovorí McNealy. "Pred rokom skeptici pochybovali, či sa dokážeme dohodnúť za základných veciach, nie to spolupracovať na riešení najťažších problémov nášho odvetvia. Prekvapili sme ich — urobili sme to a dnes robíme ďalší krok vpred. Single sign-on medzi operačným systémom Solaris, Sun Java Enterprise systémom a Microsoft Windows serverom bol najčastejšou požiadavkou našich zákazníkov. A toto je len začiatok, zoznam projektov, na ktorých spolu pracujeme, je dlhý."
Web Single Sign-On (SSO)
Obe spoločnosti spolu vyvinuli a publikovali draft špecifikácie: Web Single Sign-On Metadata Exchange (Web SSO MEX) Protocol a Web Single Sign-On Interoperability Profile (Web SSO Interop Profile). Tieto nové špecifikácie umožňujú webový SSO medzi bezpečnými doménami, ktoré používajú Liberty ID-FF a WS-Federation. Produkty, ktoré podporujú protokol Web SSO MEX a Web SSO Interop Profile umožnia firmám poskytovať používateľom jednotné prihlásenie prostredníctvom ich browserov. Drafty nových špecifikácií sú k dispozícii na stránkach stránkach a tomto odkaze na pripomienkovanie a komentáre.
WS-Management Specification Microsoft a Sun spolupracujú na systéme pre správu, ktorý umožní väčšiu interoperabilitu medzi operačnými systémami a produktami oboch spoločností. Súčasťou tohto úsilia je spolupráca na špecifikácii WS-Management, ktorej autormi sú Microsoft, Intel, Sun a ďalší dodávatelia, ktorá definuje jeden protokol vyhovujúci požiadavkám správy hw zariadení, operačných systémov a aplikácií. Sun bude implementovať WS-Management v operačnom systéme Solaris 10, servisných procesoroch na x64 Sun Fire serveroch a v softvérových nástrojoch Sun N1, v záujme poskytovania úplnej interoperability správy systémov v rámci prostredí Solaris a Windows. Sun vytvoril implementáciu WS-Managementu v Jave, ktorú plánuje uvoľniť open source komunite na stránke http://www.java.net . WS-Management je kľúčovým komponentom iniciatívy Microsoft Dynamic Systems a bude sa distribuovať ako štandardná súčasť Windows Servera 2003 od R2.
Windows na Sune
Microsoft a Sun myslia aj na potreby zákazníkov v oblasti 64-bitového computingu. Sun Fire x64 server pre x64 systémy a produktová línia Sun Java Workstation nesie logo Designed for Windows, teda vyhovuje prísnym testom Microsoft kompatibility a je uvedená vo Windows katalógu. Sun a Microsoft podpísali zmluvu o podpore Windows na systémoch Sun.
Licencia na protokol pre tenkých klientov Sun Ray Spoločnosti dnes ohlásili, že Sun licencuje Remote Desktop protokol od Microsoftu, ktorý bude čoskoro implementovať do produktovej línie ultratenkých klientov Sun Ray. Znamená to, že používatelia tenkých klientov Sun Ray budú môcť pristupovať k službám Windows Terminal Services, ktoré bežia na Windows Serveri 2003.
Windows Terminal Services umožňujú používateľom vzdialený prístup a zobrazovanie Microsoft Windows aplikácií, bežiacich na Windows Serveri 2003, z množstva klientských zariadení vrátane takých, na ktorých nie je možne prevádzkovať Windows.
Viac informácií: www.sun.com/press